النادى المصرى

**النادى المصرى** هو كيان رياضى مصرى بيعتبر من الانديه صاحبة الشعبيه فى مصر وصاحب الشعبيه الاكبر فى مدينة بور سعيد. نادى عريق اتعمل سنة 1920, بقاله اكتر من 100 سنة. النادى بيسموه " النسور " لانه اول نادى للمصريين اتعمل فى منطقة القناه وكمان لانه اكتر نادى كسب دورى منطقة القناه, وبيلقبوه كمان بالنسور الخضر علشان شعاره النسر الاخضر.

## تاريخ
النادى المصرى اتأسس فى سنة 1920 علشان يكون اول نادى للمصريين فى بور سعيد ومنطقة القناه كلها لمواجهة اندية الاجانب اللى كانت كتيره وقتها فى بور سعيد كنوع من مقاومة الاحتلال الاجنبى بكل الطرق علشان كده سموا النادى باسم المصرى عشان يتحدوا الاجانب واختاروا اللون الاخضر لون فانلة النادى علشان دا كان لون علم مصر وقتها بعد ثورة 1919 ودستور 1923. المصرى واحد من اهم الانديه فى تاريخ الكوره المصريه و هو اكتر نادى شارك فى الدورى المصرى بعد الاهلى والزمالك لانه غاب مرتين بس عن الدورى بسبب تأثير العدوان الثلاثى سنة 1956 على بور سعيد والنادي. طول تاريخه لحد النهارده كسب المصرى ب22 بطوله رسميه هى 17 مره بطولة دورى منطقة القناه و3 مرات كاس السلطان ومره كاس الاتحاد المصرى التنشيطيه سنة 1992 ومره كاس مصر سنة 1998.

## جماهير
جماهير المصرى كبيره جدا فى بور سعيد وبشكل اقل فى محافظات تانيه ومعروفه بحماسها الكبير وحبها الشديد لفريقها علشان المصرى من بدايته كان معبر عن الهويه الوطنيه وخصوصية البورسعيديه وعلشان كده دايما جماهير المصرى بتملا مدرجات الستاد وبتروح وراه فى كل مكان.

## لاعبين
المصرى طلع لاعيبه موهوبه كتير زى عبد الرحمن فوزى صاحب اول جولين لمصر فى كاس العالم والسيد الضضوى اول هداف فى تاريخ الدورى المصرى وواحد من القليلين اللى جابوا اكتر من 100 جول فى الدورى ومسعد نور النجم الاشهر فى تاريخ النادى وجمال جوده وطارق سليمان وابراهيم المصرى وغيرهم من اللاعيبه المهمين اللى لعبت فى المصرى زى التوأم حسام حسن و ابراهيم حسن .

## رؤساء مجلس إدارة النادى المصرى من ايام ما اتعمل
* احمد بيك حسنى 1920-1925
* محمد الطوبشى 1925-1930
* عوض بيك فقوسه 1930-1935
* ابراهيم يوسف لهيطه 1935-1940
* عبد الرحمن لطفى باشا 1940-1964
* اللواء خليل طرمان 1964-1967
* عبد الحميد حسين 1971-1974
* محمد موسى افندى 1974-1978
* احمد فؤاد المخزنجى 1978-1979
* لواء ابراهيم المر مايو 1980-اغسطس 1980
* سيد متولى عبد الرحمن 1980-1988
* عادل الجزار مارس 1991-مايو 1991
* سيد متولى عبد الرحمن 1991-1997
* كامل ابو على اغسطس 1997-ديسمبر 1997
* عبد الوهاب قوطه يناير 1998-2002
* سيد متولى عبد الرحمن سبتمبر 2002-2008
* على فرج الله 2008-2009
* كامل ابو على 2009-2013
* ياسر يحيى 2014-يوليه 2015
* سمير حلبية 23 يوليه 2015-2022
* كامل أبو على 2022لدلوقتى

## بطولات

**مجموع البطولات : 22 بطوله**

### البطولات المحلية

#### الدورى
* **[[دورى القناه|دورى منطقة القناه]]**
* ** كسب (17) مره** : 1931-32, 1932-33, 1933-34, 1934-35, 1935-36, 1936-37, 1937-38, 1938-39, 1939-40, 1940-41, 1941-42, 1942-43, 1943-44, 1944-45, 1945-46, 1946-47, 1947-48 **(رقم قياسى)**

#### الكأس
* **[[كاس مصر|كأس مصر]]**
* ** كسب (1) مره** : 1998
* **الوصيف (10) مرات:** : 1927, 1930, 1945, 1947, 1954, 1957, 1983, 1984, 1989 , 2017
________________________________
* **[[كاس السلطان حسين|كأس السلطان حسين]]**
* ** كسب (3) مرات:** : 1933, 1934, 1937
* **الوصيف (1) مره:** : 1938
_____________________________
* **[[كاس الاتحاد المصرى التنشيطيه|كأس الإتحاد المصرى التنشيطيه]]**
* ** بطل (1) مره :** 1992
_____________________________

● دورة بنزرت الدوليه 1978
بطل مره (1)

● كاس باسل الاسد 1997
بطل مره (1)

## شوف كمان
* موقع '''النادى المصرى'''
* اكبر منتدى لعشاق النادى المصري
* الموقع الرسمى لجماهير المصري 
* موقع جماهير النادى المصري 
* موقع جمهور بورسعيد
* ليستة نوادى كرة القدم المصريه

## مصادر

النادى المصرى
تصنيف:بورسعيد
المصرى
المصرى